The Role of 18F-FDG PET/CT in the Diagnostic Algorithm for Malignant Epithelial Head and Neck Cancers (MEHNC) // Роля на 18F-FDG ПЕТ/КТ в диагностичния алгоритъм при злокачествените епителни тумори на глава и шия
Целта на дисертационния труд беше да определим ролята на 18F-FDG ПЕТ/КТ в диагностичния алгоритъм при злокачествени епителни тумори на глава и шия. Изготвихме следните задачи: да определим ролята на ПЕТ/КТ за първична диагностика на неясно първично огнище (НПО), при пациенти с доказани метастатични шийни лимфни възли от плоскоклетъчен карцином (ПКК), роля при стадиране на ТГШ, за доказване на рецидив, оценка отговора от лечение, при проследяване и за визуализиране на далечни метастази и втори първичен тумор (ВПТ). Ретроспективно обработихме данните на 205 пациенти и 308 ПЕТ/КТ изследвания проведени в клиниката по нуклеарна медицина в периода 2015-2017 година. Разделихме пациентите на 6 основни групи за анализ, според стриктни включващи критерии, в зависимост от всяка задача. Интерпретацията на ПЕТ/КТ след края на лечение бе осъществена по два метода: с измерване на SUVmax и по 3-степенна и 5-степенна визуална Deauville скала. Образите от посттерапевтичните ПЕТ/КТ бяха интерпретирани според всеки от по-горните методи, оценявахме общо активността в шия. Разделихме пациентите в две групи според ПЕТ/КТ резултата след лечение, локорегионално: с пълен метаболитен отговор и с непълен. Резултати ни показват, че ПЕТ/КТ има важна роля в диагностиката на първичен тумор при пациенти с НПО и метастатични шийни лимфни възли от ПКК, при пациенти с ТГШ за стадиране, детекция на рецидив, оценка на отговора от лечение, при проследяване и за детекция на дистални метастази и ВПТ.
PET/CT, cancer of unknown primary (CUP), diagnosing primary cancer, Образна диагностика и лъчелечение / Diagnostic Imaging and Radiotherapy
Networked Digital Library of Theses and Dissertations